סכר שהיד עבאספור

סכר שָהִיד עָבָּאספּוּר (בפרסית: سد شهید عباسپور),חסן עבאספור טהראניפרד (حسن عباس‌پور تهرانی‌فرد; 1944-1981) היה שר האנרגיה ונהרג בפיגוע התאבדות ב-28 ביוני 1981. הידוע לפני מהפכת 1979 בשם רזא שאה הגדול (בפרסית: سد رضاشاه کبیر), הוא סכר קשת גדול על נהר כארון בדרום-מערב איראן, המספק אנרגיה הידרואלקטרית, החל משנת 1977. סכר זה היה הראשון מתוך סדרה של סכרים שתוכננו לבנייה על נהר כארון ולכן נקרא גם "כארון 1".

 מיקום 
הסכר ממוקם כ-55 קילומטרים צפונית מזרחית לעיר מסג'ד סולימאן, בפרובינציית ח'וזסתאן, כ-180 קילומטרים צפונית מזרחית לאהוואז, בירת הפרובינציה.

ממוזער|סכר שהיד עבאספור

 מאפיינים 
 הסכר 
סכר קשת בטון בעל עיקול כפול, בגובה 200 מטר מסלע התשתית. אורך הסכר בחלקו העליון הוא 380 מטר ורוחב החלק העליון 6 מטרים. עיצוב סכר הקשת נבחר עבור הערוץ הצר והסלעי שבו נמצא הסכר. עיצוב הקשת הכפולה עומד בלחץ המים של המאגר במינימום בטון, מכיוון שהצורה מעבירה את כוח המאגר כלפי מטה ולרוחב, כנגד יסוד הסלע.

 הפקת החשמל 
באתר הסכר יש שתי תחנות כוח, אחת שנבנתה ב-1976 והשנייה נבנתה ב-1995. בכל אחת יש ארבע טורבינות מסוג  המחוברות לגנרטורים חשמליים של 250 מגהוואט אשר יחד מייצרות 2,000 מגהוואט.

תפוקת החשמל מחוברת לרשת החשמל האיראנית. רוב הייצור מתוזמן לתקופות של שיא הביקוש לחשמל.

 המאגר 
נתוני המאגר:
 נפח כולל, במפלס מקסימלי: 3,139 מיליון מטרים מעוקבים.
 שטח מפלס מרבי: 54.8 קילומטרים רבועים.
 אורך המאגר במפלס מקסימלי: 75 קילומטרים.

האי קוּשק (جزیره کوشک): אי בתוך האגם המשמש כאתר נופש ובו מתקני ספורט, אולמות אירוח ועוד.
 ראו גם 

 הערות שוליים 

שהיד עבאספור
קטגוריה:ח'וזסתאן: מבנים